97/128/EY: Komission päätös, tehty 27 päivänä tammikuuta 1997, Suomen oikeuttamisesta myöntämään tiettyjä tukia puutarhatalouden, elävien kukkien ja kukkaviljelytuotteiden alalla (Ainoastaan suomenkielinen teksti on todistusvoimainen)



Virallinen lehti nro L 050 , 20/02/1997 s. 0026 - 0027



KOMISSION PÄÄTÖS, tehty 27 päivänä tammikuuta 1997, Suomen oikeuttamisesta myöntämään tiettyjä tukia puutarhatalouden, elävien kukkien ja kukkaviljelytuotteiden alalla (Ainoastaan suomenkielinen teksti on todistusvoimainen) (97/128/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 140 artiklan, sekä katsoo, että komissio hyväksyy edellä mainitun artiklan mukaisesti, että Itävalta ja Suomi myöntävät liittymisasiakirjan liitteessä XIV lueteltuja erityisiä tukia, joiden lähtötason ja sen alenemisasteen se on määrännyt; kyseinen luettelo sisältää investointeihin myönnettäviä tukia niiden lisäksi, jotka on mainittu maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91 (1), sellaisena kuin se on viimeksi muutettuna asetuksella (EY) N:o 2387/95 (2), 12 artiklan 2 kohdassa; kyseiset tuet eivät saa johtaa kokonaistuotannon kapasiteetin lisääntymiseen, ja ne on myönnettävä asetuksen (ETY) N:o 2328/91 29 artiklassa mainittua menettelyä noudattaen määriteltyjen tuottajakohtaisten enimmäismäärien puitteissa, Suomi on ilmoittanut komissiolle 12 päivänä heinäkuuta 1996 tuista, joita se aikoo myöntää edellä mainittujen säännösten mukaisesti puutarhatalouden, elävien kukkien ja kukkaviljelytuotteiden alalla, kyseiset tuet, joiden vaikutuksen talousarvioon on arvioitu olevan 22,5 miljoonaa Suomen markkaa, myönnetään korkotukina (viisi prosenttia enintään 30 vuodeksi 70 prosentin osuudelle kokonaisinvestoinnista, mutta 30 prosentin suuruisena enimmäismääränä investoinnin kokonaiskustannuksista) tai pääomatukina (enintään 30 prosenttia investoinnin kokonaiskustannuksista) kattamaan laitosten laajentamiskustannukset tai tuotantokapasiteetin lisäämiseksi tarvittavan kaluston kustannukset, liittymisasiakirjan liitteessä XIV mainittujen edellytysten mukaisesti, kyseiset tuet myönnetään noudattaen maatalouden rakenteiden tehokkuuden parantamisesta Suomessa asetuksen (ETY) N:o 2328/91 mukaisesti 4 päivänä joulukuuta 1996 tehdyssä komission päätöksessä C(96)2876 vahvistettuja tuottajakohtaisia enimmäismääriä; koska näiden tukien yhteydessä on tarkoituksenmukaiset järjestelmät tuotantokapasiteettien kehityksen valvomiseksi, tukien ei pitäisi aiheuttaa kokonaistuotannon kapasiteetin kasvua, kuten tapahtui vuonna 1994, ja ne ovat siten liittymisasiakirjan edellä mainitun määräyksen mukaisia; on myös aiheellista ilmoittaa komissiolle kyseisten alojen tuotantokapasiteettien kehityksestä, ja Suomen esittämät tukien lähtötasot hyväksytään, mutta niiden alenemisasteet olisi määrättävä vuosille 1997, 1998 ja 1999, ja tuet olisi lopetettava kokonaan viimeistään 31 päivänä joulukuuta 1999, jotta noudatetaan liittymisasiakirjan määräyksiä ja samalla varmistetaan tarpeelliset mukautukset Suomen tuotantorakenteisiin, ON TEHNYT TÄMÄN PÄÄTÖKSEN: 1 artikla Hyväksytään Suomen 12 päivänä heinäkuuta 1996 ilmoittamat tukitoimenpiteet puutarhatalouden, elävien kukkien ja kukkaviljelytuotteiden alalla. Joko korko- tai pääomatukena myönnettävän tuen enimmäismäärä vahvistetaan seuraavasti: - 30 prosenttia kokonaisinvestoinnista, jos tuet on myönnetty viimeistään 31 päivänä maaliskuuta 1997 tehtyjen päätösten perusteella; - 27 prosenttia kokonaisinvestoinnista, jos tuet on myönnetty 1 päivän huhtikuuta ja 31 päivän joulukuuta 1997 välisenä aikana tehtyjen päätösten perusteella; - 24 prosenttia kokonaisinvestoinneista, jos tuet on myönnetty 1 päivän tammikuuta ja 31 päivän joulukuuta 1998 välisenä aikan tehtyjen päätösten perusteella; - 20 prosenttia kokonaisinvestoinneista, jos tuet on myönnetty 1 päivän tammikuuta ja 31 päivän joulukuuta 1999 välisenä aikana tehtyjen päätösten perusteella. Tuet lopetetaan viimeistään 31 päivänä joulukuuta 1999. 2 artikla Edellä 1 artiklassa tarkoitettujen tukien soveltamisaikana Suomen on ilmoitettava vuosittain komissiolle tuotantokapasiteettinsa puutarhatalouden, elävien kukkien ja kukkaviljelytuotteiden alalla. 3 artikla Tämä päätös on osoitettu Suomen tasavallalle. Tehty Brysselissä 27 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 218, 6.8.1991, s. 1 (2) EYVL N:o L 244, 12.10.1995, s. 50